CELEX: 32005D0307
Language: hu
Date: 2005-04-12 00:00:00
Title: 2005/307/EK: A Bizottság határozata (2005. április 12.) a hasított sertések lettországi osztályozási módszerének engedélyezéséről (az értesítés a C(2005) 1098. számú dokumentummal történt)

16.4.2005   
            
            
               HU
            
            
               Az Európai Unió Hivatalos Lapja
            
            
               L 98/42
            
         
      A BIZOTTSÁG HATÁROZATA
   
   (2005. április 12.)
   a hasított sertések lettországi osztályozási módszerének engedélyezéséről
   (az értesítés a C(2005) 1098. számú dokumentummal történt)
   (Csak a lett nyelvű szöveg hiteles)
   (2005/307/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a hasított sertések közösségi osztályozási rendszerének meghatározásáról szóló, 1984. november 13-i 3220/84/EGK tanácsi rendeletre (1) és különösen annak 5. cikke (2) bekezdésére,
   mivel:
   
               (1)
            
            
               A 3220/84/EGK rendelet 2. cikkének (3) bekezdése rendelkezik arról, hogy a hasított sertések osztályozását a színhústartalom becslése alapján kell meghatározni a hasított sertés egy vagy több anatómiai részén végzett fizikai méréseken alapuló, statisztikailag igazolt értékelési módszereknek megfelelően. Az osztályozási módszerek engedélyezése az értékelés során kapott statisztikai hibákkal szembeni felső tűréshatárnak való megfeleléstől függ. Ezt a tűréshatárt a hasított sertések közösségi osztályozási rendszerének alkalmazására vonatkozó részletes szabályok megállapításáról szóló, 1985. október 24-i 2967/85/EGK bizottsági rendelet (2) 3. cikke határozta meg.
            
         
               (2)
            
            
               Lettország kormánya kérelmet nyújtott be a Bizottsághoz a hasított sertések osztályozása egy módszerének engedélyezésére vonatkozóan, és a 2967/85/EGK rendelet 3. cikkében előírt jegyzék 2. részének formájában benyújtotta a csatlakozás napja előtt végzett vizsgálat eredményeit.
            
         
               (3)
            
            
               E kérelem értékelése azt mutatta, hogy az ezen osztályozási módszer engedélyezéséhez szükséges feltételek teljesültek.
            
         
               (4)
            
            
               Lettországban a kereskedelmi gyakorlat előírhatja, hogy a fejet, a hátsó lábakat és a farkat távolítsák el a hasított sertésről. Ezt figyelembe kell venni a tömeg standard előkészítéshez való igazításakor.
            
         
               (5)
            
            
               A műszerben és az osztályozási módszerben nem lehet módosítást engedélyezni, csak a szerzett tapasztalatok fényében elfogadott új bizottsági határozat alapján. Ezért ezen engedélyt vissza lehet vonni.
            
         
               (6)
            
            
               Az e határozatban előírt intézkedések összhangban vannak a Sertéshúspiaci Irányítóbizottság véleményével,
            
         ELFOGADTA EZT A HATÁROZATOT:
   1. cikk
   A hasított sertések 3220/84/EGK rendelet szerinti osztályozására Lettországban az „Intrascope (Optical Probe)” műszer és az ehhez kapcsolódó értékelési eljárások használata engedélyezett, amelynek részleteit a melléklet tartalmazza.
   2. cikk
   A 3220/84/EGK rendelet 2. cikkében említett standard előkészítéstől eltérően Lettországban a hasított sertés előkészíthető a mérés és az osztályozás előtt a fej, a hátsó lábak és a farok nélkül. Annak érdekében, hogy a hasított sertések összehasonlítható alapon nyugvó adatait kapják, a mért meleg tömeget növelni kell:
   
               —
            
            
               7,61 %-kal a hiányzó fej esetében,
            
         
               —
            
            
               1,61 %-kal a hiányzó hátsó lábak esetében,
            
         
               —
            
            
               0,11 %-kal a hiányzó farok esetében.
            
         3. cikk
   A műszert vagy az értékelési eljárást illetően módosítás nem engedélyezett.
   4. cikk
   E határozat címzettje a Lett Köztársaság.
   
      Kelt Brüsszelben, 2005. április 12-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 301., 1984.11.20., 1. o. A legutóbb a 3513/93/EK rendelettel (HL L 320., 1993.12.22., 5. o.) módosított rendelet.
   
      (2)  HL L 285., 1985.10.25., 39. o. A 3127/94/EK rendelettel (HL L 330., 1994.12.21., 43. o.) módosított rendelet.
   
      MELLÉKLET
      A HASÍTOTT SERTÉSEK LETTORSZÁGI OSZTÁLYOZÁSI MÓDSZEREI
      Intrascope (Optical Probe)
      
                  1.
               
               
                  A hasított sertések osztályozását az „Intrascope (Optical Probe)” műszerrel kell elvégezni.
               
            
                  2.
               
               
                  A műszert egy legfeljebb 12 mm (a szonda tetején található pengénél 19 mm) szélességű, hatszögletű, nézőüveggel, fényforrással, milliméterben kalibrált megvezető rúddal (sliding barrel) ellátott szondával kell felszerelni, amelynek működési távolsága 3 és 45 mm között van.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  
                      = 65,073 – 0,686X
                  
                  ahol:
                  
                              
                                 
                           
                           
                              =
                           
                           
                              a hasított test becsült színhústartalma,
                           
                        
                              x
                           
                           
                              =
                           
                           
                              a hátszalonna (beleértve a bőrét is) vastagsága milliméterben, a hasított test középvonalától 6 cm-re, az utolsó bordánál mérve.
                           
                        A képlet az 55–120 kg súlyú hasított testek esetében érvényes.